ବିରୋଧୀଦଳ ନେତା ନରସିଂହ ମିଶ୍ରଙ୍କୁ କଂଗ୍ରେସର ପୂର୍ବତନ ବିଧାୟକ କୃଷ୍ଣ ସଗରିଆଙ୍କ ଚିଠିକୁ ନେଇ କଂଗ୍ରେସରେ ଆରମ୍ଭ ହେଲା ଘଣ୍ଟାଚକଟା - Prameya News7\nବିରୋଧୀଦଳ ନେତା ନରସିଂହ ମିଶ୍ରଙ୍କୁ କଂଗ୍ରେସର ପୂର୍ବତନ ବିଧାୟକ କୃଷ୍ଣ ସଗରିଆଙ୍କ ଚିଠିକୁ ନେଇ କଂଗ୍ରେସରେ ଆରମ୍ଭ ହେଲା ଘଣ୍ଟାଚକଟା\n19/11/2018 at 6:35 PM\nଭୁବନେଶ୍ବର ୧୯|୧୧ଃ ବିଧାୟକ ପଦରୁ ସିନା କୃଷ୍ଣ ସଗରିଆ ଇସ୍ଥଫା ଦେଲେ ହେଲେ କଂଗ୍ରେସର ମୁଣ୍ଡ ବିନ୍ଧା କିନ୍ତୁ କମିବା ବଦଳରେ ବଢି ବଢି ଚାଲିଛି । ବିରୋଧି ଦଳ ନେତା ନରସିଂହ ମିଶ୍ରଙ୍କୁ ଯେଉଁ ଢଙ୍ଗରେ କୃଷ୍ଣ ଚିଠି ଲେଖିଛନ୍ତି ତାକୁ ନେଇ ଦଳଭିତରେ ହଲ ଚଲ ହେଲାଣି । ସଗରିଆଙ୍କ ପଛରେ ଶ୍ରିକାନ୍ତ ଜେନା ଚକ୍ରାନ୍ତ କରୁଛନ୍ତି ବୋଲି କିଛି ନେତା ଖୋଲା ଖୋଲି କହିବା ପରେ ଏହି ପ୍ରସଙ୍ଗ ଆଗକୁ ଦଳ ଭିତରେ ବଡ ଇସ୍ୟୁ ହେବାକୁ ଯାଉଛି ।\nବିଧାୟକ ପଦରୁ ଇସ୍ତଫା ଦେଇଥିବା କୃଷ୍ଣ ସଗରିଆଙ୍କ ଚିଠିକୁ ନେଇ କଂଗ୍ରେସରେ ଘମାସାନ । ପୁରୁଣା ଦିନର କଥା ଚେତେଇ ଦେଇ କୃଷ୍ଣ ସଗରିଆ ବିରୋଧି ଦଳ ନେତା ନରସିଂହ ମିଶ୍ରଙ୍କ ପାଖକୁ ଯେଭଳି ଚିଠି ଲେଖିଛନ୍ତି ତାହା କଂଗ୍ରେସ ଭିତରେ ଚାଲିଥିବା ମହାଭାରତକୁ ପଦାକୁ ଆଣିଛି । ସଗରିଆ ଲେଖିଛନ୍ତି ଯେ ଆଦିବାସୀ ଓ ଦଳିତ ଛାତ୍ର ଛାତ୍ରୀଙ୍କ ପାଇଁ ସଂରକ୍ଷଣ ପ୍ରସଙ୍ଗରେ ନରସିଂହ କୁଆଡେ ମୁଖ୍ୟମନ୍ତ୍ରୀଙ୍କୁ ପାଦତଳେ ପଡି ଅନୁରୋଧ କରିବାକୁ ପରାମର୍ଶ ଦେଇଥିଲେ । କଥା ସେତିକିରେ ସରିନି । ମୁଖ୍ୟମନ୍ତ୍ରୀଙ୍କ ସହ ବିରୋଧି ଦଳ ନେତା ନରସିଂହ ମିଶ୍ରଙ୍କର କିଭଳି ସୁସଂପର୍କ ଅଛି ତାର ପୋଲ୍ ମଧ୍ୟ ଖୋଲିଛନ୍ତି କୃଷ୍ଣ । ଯାହାକୁ ନେଇ କଂଗ୍ରେସ ଭିତରେ ଆରମ୍ଭ ହେଲାଣି କାଦୁଅ ଫିଙ୍ଗା । ସଗରିଆଙ୍କ ପଛରେ ଶ୍ରୀକାନ୍ତ ଜେନାଙ୍କ ଚକ୍ରାନ୍ତ ଅଛି ବୋଲି ଏବେ କଂଗ୍ରେସର ଗୋଟିଏ ଗୋଷ୍ଠି ଖୋଲା ଖୋଲି କହିବା ଆରମ୍ଭ କଲେଣି । ଶ୍ରୀକାନ୍ତ ଜେନାଙ୍କ ଇସାରାରେ ନରସିଂହଙ୍କୁ କୃଷ୍ଣ ଟାର୍ଗେଟ କରିଥିବା ନେଇ ଦଳର ତାରା ବାହିନିପତି, ଡ. ପ୍ରଫୁଲ ମାଝି ଭଳି କିଛି ନେତା ଇଂଗିତ କରିଛନ୍ତି ।\nସିଜନ୍ଡ ପଲିଟିସିଆନ ଶ୍ରୀକାନ୍ତ ଜେନା ନରସିଂହ କ୍ୟାମ୍ପର ନେତାଙ୍କ ଗୁଗଲିକୁ ଆରାମରେ ଡିଫେଣ୍ଡ କରିଛନ୍ତି । କହିଛନ୍ତି କିଏ କଣ କହୁଛନ୍ତି ସେଥିରେ ତାଙ୍କର କିଛି ଯାଏ ଆସେ ନାହିଁ । କିନ୍ତୁ ମୁଖ୍ୟମନ୍ତ୍ରୀଙ୍କ ପାଦତଳେ ପଡି ଯଦି ଦାବି ପୁରଣ ହୋଇଯାଇଥାନ୍ତା ତା  ହେଲେ ରାଜନ୘ତିକ ଦଳମାନେ କାହିଁକି ଆନ୍ଦୋଳନ ପାଇଁ ରାଜରାସ୍ତାକୁ ଓହ୍ଳାନ୍ତେ । ଦଳରେ ଥାଇ କୃଷ୍ଣ ସଗରିଆଙ୍କ ବିଦ୍ରୋହ ଏବଂ ତା ପଛରେ ଶ୍ରୀକାନ୍ତ ଜେନାଙ୍କ କଥାକୁ ବହୁ ନେତା ହଜମ କରିପାରୁ ନାହାନ୍ତି । କୃଷ୍ଣ ସଗରିଆଙ୍କ ବିରୋଧରେ ତୁରନ୍ତ ଦଳ କାର୍ଯ୍ୟାନୁଷ୍ଠାନ ନେଉ ବୋଲି ଆଉ ଗୋଟିଏ ଗୋଷ୍ଠି ଦାବି କରିଛନ୍ତି ।\nକଂଗ୍ରେସ ଭିତରେ ଏତେ ଘଣ୍ଟା ଚକଟା ଚାଲିଥିଲେ ବି ବିରୋଧି ଦଳ ନେତା ନରସିଂହ ମିଶ୍ର କିନ୍ତୁ ଏନେଇ ମୁହଁ  ଖୋଲୁନାହାନ୍ତି । ନରସିଂହଙ୍କ ମୁଖ୍ୟମନ୍ତ୍ରୀଙ୍କ ସହ ଭଲ ସଂପକ ଅଛି ବୋଲି କୃଷ୍ଣ ସଗରିଆ ଯେଉଁ କାର୍ଡ ଖେଳିଛନ୍ତି ତାକୁ ନେଇ ଦଳ ଭିତରେ ଆଗକୁ ଆହୁରି ବଡ ଇସୁ ହୋଇପାରେ ବୋଲି ଆଶଙ୍କା କରାଯାଉଛି ।\nନୀଳଗିରିଃ ସାଧାରଣତନ୍ତ୍ର ଦିବସ ପାଳନ ବେଳେ ତଳକୁ ଖସିପଡିଲା ପତାକା\nଖେଳୁଥିବା ବେଳେ ୫ ବର୍ଷର ଶିଶୁକୁ ଉଠାଇନେଲା ଯୁବକ, ଦୁଷ୍କର୍ମ ଅଭିଯୋଗ ଆଣିଲେ ପରିବାରଲୋକ\nଚଣ୍ଡିଖୋଲଃ ଗୋଚାଲାଣ ଗାଡି ଜବତ\nଗୋରୁ ବେପାରୀଙ୍କଠୁ ଲୁଟିନେଲେ ୬ଲକ୍ଷ ଟଙ୍କା, ସ୍କର୍ପିଓରେ ଆସିଥିଲେ ୩ ଲୁଟେରା\nଆଉ ଫେରିବନି ଟିକଟକ୍ ! ୫୯ଟି ଚାଇନିଜ୍ ଆପକୁ ସବୁଦିନ ପାଇଁ ବ୍ୟାନ୍ କଲେ ଭାରତ ସରକାର\nହାତରେ ଖଣ୍ଡା ଓ ରାଜଧାନୀରେ ଅରାଜକତା...ରେସଲର ଯୋଗେଶ୍ବର ଦତ୍ତଙ୍କ ପ୍ରଶ୍ନ- କ'ଣ ବାସ୍ତବରେ ଏମାନେ କୃଷକ ?\nଟ୍ରାକ୍ଟର ପରେଡରେ ଯୋଗ ଦେଇଥିବାରୁ ଚାଷୀଙ୍କୁ ମିଳିତ କୃଷକ ମଞ୍ଚର ଧନ୍ୟବାଦ, କହିଲେ 'ହିଂସା ସହ ସମ୍ପର୍କ ନାହିଁ'\nଦେଶ- ବିଦେଶ (21,837)
